डीडीसी ने निदेशक को लिखा पत्र
बोकारो | उपविकास आयुक्त राम लखन प्रसाद गुप्ता ने ग्रामीण विकास विभाग (पंचायत राज) के निदेशक को बेरमो प्रखंड के फुसरो नगर पर्षद में पड़ने वाले ग्रामीण क्षेत्रों को पंचायत में शामिल करने के लिए पत्र लिखा है। उन्होंने कहा है कि आजसू के पूर्व जिलाध्यक्ष संतोष कुमार महतो एवं 10 अन्य व्यक्तियों ने बेरमो प्रखंड अंतर्गत फुसरो नगर पर्षद में पड़ने वाले ग्रामीण क्षेत्रों को पंचायत में शामिल कराने के लिए 22 फरवरी से नगर नहीं गांव चाहिए होल्डिंग टैक्स हटाओ, गांव बचाओ की मांग को लेकर भूख हड़ताल की थी। जिला पंचायत राज पदाधिकारी एवं प्रखंड विकास पदाधिकारी द्वारा 26 फरवरी को हड़तालियों से वार्ता कर भूख हड़ताल खत्म कराई गई। उन्होंने निदेशक को उनकी मांगों पर कार्रवाई करने को कहा है।
hin_Deva hin_Deva